Diari Oficial de la Generalitat Valenciana


Sumari del DOGV 6235, del 29-03-2010 (2010/2348)

Notificació de la sentència dictada en el judici verbal de desnonament per falta de pagament número 931/2009.
-------------------------------------------------------------------------------------------------------------

### Dades del document

Número de DOGV
:   6235

Data del DOGV
:   29-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2348


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el judici verbal de desnonament per falta de pagament número 931/2009. [2010/2348]  
Judici verbal (desnonament per falta de pagament) 000931/2009   
Mónica Rubio Solanes, secretària del Jutjat de Primera Instància número 12 de València, faig saber:   
Que en les actuacions de judici verbal (desnonament per falta de pagament) 000931/2009, a instàncies de Marina Asencio Vicente contra Mario Aparicio Anaya, en el judici a què es fa referència s'ha dictat la resolució que té l'encapçalament i part dispositiva literalment com segueix:   
«Sentència número 000030/2010  
València, 15 de febrer de 2010.   
César Zenón Calvé Corbalán, magistrat jutge del Jutjat de Primera Instància número 12 de València, he vist aquestes actuacions de judici verbal, registrades amb el número 931/09, a instàncies de Marina Asencio Vicente, representada pel procurador José Joaquín Pastor Abad i assistida pel lletrat Jorge Sánchez-Tarazaga i Marcelino, contra Mario Aparicio Anaya, en rebel·lia, sobre desnonament d'un habitatge per impagament de rendes i reclamació de rendes.   
Dispositiva  
Estime la demanda interposada per la representació processal de Marina Asencio Vicente, contra Mario Aparicio Anaya i dispose:   
1. Declare resolt el contracte d'arrendament de l'habitatge siti en aquesta localitat, al carrer de Virués, número 2, 2a, subscrit entre les parts, i en conseqüència, condemne la part demandada a desallotjar i deixar a disposició de l'actora l'habitatge, amb l'advertència de llançament si no ho verifica abans del dia assenyalat.   
2. Condemne la part demandada a pagar a la part actora la quantitat de 6.300 euros, així com les rendes que es produïsquen des d'aquesta resolució fins que es faça el lliurament de la possessió.   
3. S'imposen les costes causades en aquest procediment a la part demandada.   
Aquesta és la meua sentència, que pronuncie, mane i firme.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).   
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i amb l'acreditació prèvia d'haver consignat 50 euros en el compte de dipòsits i consignacions d'aquest Jutjat, amb la indicació sempre en concepte de «Recurs», seguit del codi 02 civil - apel·lació. Aquests conceptes i codi s'hauran d'indicar després dels 16 dígits del compte de l'expedient (separats per un espai), si es realitza mitjançant transferència bancària. S'han de realitzar tants ingressos diferenciats com resolucions objecte de recurs (disposició addicional 15a LO 1/2009, de 3 de novembre) i cal manifestar la voluntat d'interposar-hi un recurs, amb la indicació dels pronunciaments que s'impugnen (article 457.2 LECn).   
Aquesta és la sentència, que pronuncie, mane i firme».   
Atés que es desconeix el domicili o la residència actuals de la part demandada Mario Aparicio Anaya, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana.   
València, 15 de febrer de 2010.- La secretària judicial: Mónica Rubio Solanes.